નવી દિલ્હી- દેશમાં એક સાથે ચૂંટણી કરાવવાને મુદ્દે ચૂંટણી પંચે આજે તમામ પક્ષની બેઠક બોલાવી હતી. આ બેઠકમાં ચૂંટણી પંચે આગામી વિધાનસભાની ચૂંટણી, લોકસભાની ચૂંટણી સહિતના અન્ય મુદ્દાઓ પર ચર્ચા કરી હતી. આ બેઠકમાં ઘણા રાજકીય પક્ષોએ EVMનો મુદ્દો પણ ઉઠાવ્યો હતો. બેઠકમાં કોંગ્રેસ પાર્ટીએ માગણી કરી હતી કે, ચૂંટણીમાં આશરે 30 ટકા VVPATનો ઉપયોગ કરવો જોઇએ. જ્યારે આમ આદમી પાર્ટીએ આ અંગે 20 ટકાની માગ રાખવા રજૂઆત કરી હતી. આ ઉપરાંત કોંગ્રેસ પાર્ટીએ માગણી કરી હતી કે, મતદાન બાદ સ્ક્રીન પર વિઝિબલિટીમાં વધારો કરવો જોઈએ.